மணவாளமாமுனி
{{விக்கியாக்கம்}}
 {{Infobox Hindu leader
 |name= மணவாளமாமுனி
 |birth_date= [[பொது ஊழி|பொ.ஊ.]] 1370
 |birth_place= ஆழ்வார்திருநகரி, தமிழ்நாடு
 |birth_name= அழகியமணவாள பெருமாள் நாயனார்
 |death_date= [[பொது ஊழி|பொ.ஊ.]] 1443
 |death_place= தமிழ்நாடு
 |guru= திருவாய்மொழிப்பிள்ளை, சுவாமி இராமானுசர்
 |philosophy= [[விசிஷ்டாத்வைதம்]]
 |Literary works = பத்தொன்பது நூல்கள்
 }}
 
 '''மணவாள மாமுனிகள்''' (''Manavala Mamunigal'') என்று அறியப்படும் '''அழகிய மணவாளன்''' (''Alagiya Manavalan'') (1370–1450) [[வைணவம்|வைணவப்]] பெரியார்களுள் ஒருவர். [[இராமானுஜர்|இராமானுசர்]] மற்றும் [[நம்மாழ்வார்|நம்மாழ்வாரோ]]டு ஒப்பு வைத்தெண்ணப்படுபவர்.{{What}} இவர் [[பொது ஊழி|பொ.ஊ.]] 1370 ஆம் ஆண்டு திருநெல்வேலி மாவட்டத்தில் அமைந்துள்ள [[நம்மாழ்வார்]] பிறந்த [[ஆழ்வார்திருநகரி]] பகுதியில் அழகியமணவாள பெருமாள் நாயனார் எனும் இயற்பெயருடன் பிறந்தார். 73 திருநட்சத்திரம் (ஆண்டுகள்) வரை உயிர் வாழ்ந்தார்.
 
 பதினாறு வயதினில் மணம் முடிக்கும் முன் வேத, வேதாந்தங்களையும், [[நாலாயிர திவ்யப் பிரபந்தம்|நாலாயிர திவ்யப் பிரபந்தத்தையும்]] தன்னுடைய தந்தையிடமும் தாத்தாவிடமும் கற்றார்.
 
 தமிழகத்தில் வைணவத்தைப் பரப்பும் பொருட்டு இவர் வானமாமலை ஜீயர் உள்ளிட்ட ஜீயர் பொறுப்புகளையும், அஷ்டதிக் கஜங்களையும் (எட்டுப்பேர் அடங்கிய குழு) உருவாக்கினார்.{{Citation needed}}
 *தந்தை – திருநாவீறு உடையபிரான் தாசரண்ணர்
 *ஆசிரியர் – ‘திருவாய்மொழிப் பிள்ளை’ எனச் சிறப்புப்பெயர் பெற்றிருந்த [[திருமலையாழ்வார்]].
 *மகன் - இராமானுஜன், 
 
 சுவாமி [[இராமானுசர்]] மீது அளவுகடந்த பக்திக் கொண்ட இவர், [[நாதமுனிகள்]] தொகுத்த ஆழ்வார்களின் திவ்யப் பிரபந்தத்தோடு, [[இராமானுச நூற்றந்தாதி | இராமானுச நூற்றந்தாதியும்]] சேர்த்து [[நாலாயிர திவ்வியப் பிரபந்தம்]] என அழைக்கும்படி அருளினார்.{{Citation needed}}
 
 யதிராஜ விம்சதி, உபதேச ரத்தின மாலை, திருவாய்மொழி நூற்றந்தாதி, இயல் சாத்து, திருவாரதன கிரமம், ஸ்ரீ தேவராஜ மங்களம், ஸ்ரீகாஞ்சி தேவப்பெருமாள் தோத்திரம், ஆர்த்தி பிரபந்தம் உட்பட ([[பிள்ளை லோகாசாரியார்|பிள்ளை லோகாசாரியாரின்]]) ரகசிய கிரந்தகளுக்கும், அருளாள பெருமாள் எம்பெருமானாரின் ஞான மற்றும் ப்ரமேய சாரத்திற்கும், பெரியாழ்வார் திருமொழி (கரையான் அரித்துப் போன முதல் சில பாசுரங்கள் மட்டும்) இராமானுச நூற்றந்தாதி ஆகியவற்றின் விளக்கவுரை உட்பட பத்தொன்பது நூல்களை எழுதியுள்ளார்.
 
 ==நூல்கள்==
 [[வடமொழி|வடமொழியில்]]
 *யதீந்திரப் பிரணவர் - ஆசிரியர் வழிபட்ட ‘உடையவர்’ மீது ‘யதிராஜ விம்சதி’ என்னும் தோத்திரம் பாடியதால் பெற்ற பெயர். இதனால் ஆசிரியர் தாம் வழிபட்ட உடையவர் சிலையையே இவருக்குக் கொடுத்துவிட்டார்.
 *பிள்ளை லோகாசாரியார் ரகசிய கிரந்தங்களுக்கு வியாக்கியானம்
 *ஈட்டுப் பிரமாணத் திரட்டு
 *கீதைக்குத் தாத்பர்ய தீபம்
 *ஆசாரிய ஹிருதய வியாக்கியாணம் – இறுதிக்காலப் படுக்கையில் இருந்தபோது.
 தமிழில்
 * [[ஆர்த்திப் பிரபந்தம்]]
 * [[உபதேச ரத்தின மாலை]]
 * [[திருவாய்மொழி நூற்றந்தாதி]]
 
 {{வைணவ சமயம்}}
 
 ==பிற பெயர்கள்==
 * பிள்ளை பெயர்  – அழகிய மணவாளன்
 * [[அனந்தாழ்வார்]] வம்சம் இவர் என இவரை இவரது ஆசிரியர் மக்களுக்குக் காட்டினார்.
 * உபய வேதாந்தாசிரியர் – ஸ்ரீபெரும்புதூரில் நாலாயிர பிரபந்த விரிவுரை செய்து பெற்ற பெயர்.
 * கோவிந்தராசப்பன் – இவரை [[இராமானுசர்|உடையவரின்]] அவதாரம் எனக் கருதி, திருவரங்கத்தார் சூட்டிய பெயர். 
 * ஜீயர், பெரிய ஜீயர், வரவரமுனி, ராமானுசன் பொன்னடி, ஸௌம்யோபந்தருமுநி, ஸௌம்யஜாமாத்ருமுநி, காந்தோபயந்த்ருமுநி, ரம்யஜாமாத்ருமுநி இத்யாதி.
 
 ==தொடர்பு==
 *திருநாராயணபுரத்து ஆயி – திருக்குருகூரில் விரிவுரை செய்தபோது தோன்றிய இவரது ஐயத்தைப் போக்கியவர்.
 *திருவரங்க உத்தம நம்பி, சடகோபக் கொற்றி ஆகியோர் இவரை அனந்தாழ்வாராகவே கண்டனர்.
 வடகலை தென்கலை
 *தேசிகர் வடகலைக்கு மூலவர்
 *மணவாள மாமுனிகள் தென்கலைக்கு மூலவர்.
 ==ஆசிரியர் வாக்கு==
 *இவரது ஆசிரியர் [[திருமலையாழ்வார்]] திருநாட்டுக்கு எழுந்தருளும் காலம் நெருங்கியபோது அளித்த வாக்கு
 :சமஸ்கிருத சாஸ்திரத்தில் பலகால் கண் வையாதீர்.
 :ஸ்ரீ பாஷ்யத்தை உணர்ந்து
 :அதனைப் பிரவசனம் செய்துகொண்டு 
 :திருவரங்கத்திலேயே நித்திய வாசம் பண்ணும்
 என்பது.
 
 ==சிறப்பு==
 * நாதமுனிகள் கொண்டு தொடங்கும் வைணவப் பெரியார்களின் பரம்பரையில் மணவாளமாமுனிகளே இறுதியாக கொள்ளப்படுகிறார்.
 * சுவாமி இராமானுசரின் மறுஅவதாரம் என்றே வைணவர்களால் போற்றப்படுகிற இவரின் ஆணைப்படியே திருமலையில் எழுந்தருளியுள்ள திருவேங்கடமுடையான் மீது வடமொழியில் [[ஸ்ரீ வெங்கடேச சுப்ரபாதம்]] எனும் திருப்பள்ளியெழுச்சி ப்ரதிவாதிபயங்கரம் அண்ணாவால் இயற்றப்பட்டு இன்றளவும் தினமும் நடைதிறக்கும்போது பாடப்பட்டுவருகிறது.
 * எம்பெருமான் திருவடிகளே சரணம் &lt;ref&gt;இந்தத் தொடர் ஆர்த்திப் பிரபந்தம் 15-ஆம் பாடலின் முதல் அடியாக உள்ளது.&lt;/ref&gt;
 * ஜீயர் திருவடிகளே சரணம் &lt;ref&gt;ஜீயர் எனும் பெயர் இந்நூலாசிரியர் மணவாள மாமுனிகளைக் குறிக்கும். நாலாயிர திவ்வியப் பிரபந்தம் நூலிலுள்ள பதிகங்கள் ஒவ்வொன்றும் முடிந்த பின்னர் இத்தொடர் உள்ளது.&lt;/ref&gt;
 
 ==மேற்கோள்கள்==
 {{Reflist}}
 
 [[பகுப்பு:இந்து சமயப் பெரியார்கள்]]
 [[பகுப்பு:வைணவ அடியார்கள்]]
 [[பகுப்பு:தமிழ் உரையாசிரியர்கள்]]
 [[பகுப்பு:வைணவ உரையாசிரியர்கள்]]
 [[பகுப்பு:நூலாசிரியர்கள்]]
 [[பகுப்பு:வைணவ சமயம்]]
 [[பகுப்பு:1370 பிறப்புகள்]]